**Abdurahim «Ibba» Laajab** (født 21. mai 1985 i Imzouren, Marokko) er en norsk fotballspiller og tidligere landslagsspiller i futsal som spiller for Lyn.

Han har tidligere spilt for Skeid Fotball, Notodden FK, Mjøndalen IF, Vålerenga Fotball, Stabæk Fotball, Bodø/Glimt, Hebei China Fortune, Yokohama FC og Omiya Ardija.

Karriere
--------

Laajab er født i Imzouren, provinsen Al Hoceïma, Marokko, men oppvokst i Oslo. Han gikk på Sogn videregående skole i skoleåret 2001-2002.

I 2005 fikk Laajab kontrakt med den tyske klubben Borussia Mönchengladbach. Han gikk da fra Skeid hvor han hadde fått mindre spilletid enn han ønsket. Han kom tilbake til Oslo og Skeid i 2006. Etter at Skeid rykket ned til 2. divisjon etter 2007-sesongen, fikk Laajab tilbud fra Notodden i Telemark og dro dit. Notodden rykket ned fra Adeccoligaen i 2009, og dermed gikk turen til Buskerud og bruntrøyene fra Nedre Eiker. Laajab skrev under på en ettårskontrakt med Mjøndalen IF i Adeccoligaen i 2010-sesongen. Året etter tok han ett år for Strømmen IF.

Etter suksess på den norske landslaget i futsal i 2010 fikk Laajab ny oppmerksomhet. Spesielt ble hans teknikk fremhevet og hans evner til å «gjøre det umulige» med ballen. I januar 2012 ble det kjent at Vålerenga Fotball sikret seg Laajab for de neste tre årene. Han var konktraktløs ved signering og gikk vederlagsfritt inn i klubben. Laajab spiller dermed for hjemmeklubben sin de kommende sesongene. Han fikk sin debut i Eliteserien under serieåpningen den 25. mars 2012, med 22 minutter for Kristoffer Hæstad i kampen mot Haugesund, en kamp VIF vant 2-1. I andre halvdel av 2012-sesongen var han leid ut til Stabæk.

11. februar 2013 offentliggjorde Bodø/Glimt at de hadde inngått en kontrakt med Laajab som strekker seg ut 2015-sesongen. Laajab ble en umiddelbar suksess i Bodø/Glimt og bidro til å skyte laget opp i Tippeligaen i sin første sesong. Han ble toppscorer i klubben med 17 seriemål og bidro til at Glimt satte ny rekord i nivå to i norsk fotball ved å vinne tolv kamper på rad og å vinne serien med en margin på 15 poeng. I sin andre sesong for Bodø/Glimt ble han igjen klubbens toppscorer og kom på delt tredjeplass i Tippeligaen 2014 med 13 seriemål.

I februar 2015 solgte Bodø/Glimt Laajab til Hebei China Fortune på nivå to i det kinesiske seriesystemet for om lag seks millioner kroner.. Laajab scoret åtte seriemål i sin første sesong i Kina og bidro til at laget rykket opp til øverste nivå.

25. august 2022 signert han en avtale med Lyn, hvor han ble gjenforent med sin tidligere trener Jan Halvor Halvorsen. 11. november 2023 kom han inn fra benken og scoret sitt første hat-trick for Lyn i 10-1 seieren mot Fram Larvik.

Familie
-------

Laajab er gift og har 4 barn.

Referanser
----------

1. ↑   transfermarkt.com, oppført som Ibba Laajab, Transfermarkt spiller-ID 37967, besøkt 9. oktober 2017[Hentet fra Wikidata]
2. ↑   www.aftenposten.no[Hentet fra Wikidata]
3. ↑  «IBBA!». *Lyn 1896* **(norsk)**. Arkivert fra originalen 25. august 2022. Besøkt 25. august 2022.
4. ↑  «Byttet Bodø med Kina: – Det er ikke noe annet sted jeg heller vil være». *Aftenposten*. Besøkt 20. juli 2019.
5. ↑  VG (6. januar 2012): *Norsk futsal-stjerne til VIF*, hentet 6. januar 2012
6. ↑  AN.no (11. februar 2013): *Glimt kjøpte spiss*
7. ↑  AN.no (25. februar 2015). «Selger toppscoreren».
8. ↑  «Byttet Bodø med Kina: – Det er ikke noe annet sted jeg heller vil være». *Aftenposten*. Besøkt 16. november 2017.

Eksterne lenker
---------------

* (jp) Abdurahim Laajab – J.League Data Rediger på Wikidata

* (en) Abdurahim Laajab – Transfermarkt Rediger på Wikidata

* (en) Abdurahim Laajab – WorldFootball.net Rediger på Wikidata

* (en) Abdurahim Laajab – FootballDatabase.eu Rediger på Wikidata

* (en) Abdurahim Laajab – Soccerway Rediger på Wikidata

* (en) Abdurahim Laajab – PlaymakerStats.com Rediger på Wikidata

* (en) Abdurahim Laajab – FBref Rediger på Wikidata